  Туспуктэм: Руслан Нуриахметов Наталия Сильвестрова 21-тӥ тулыспалэ, Анай кыллэн калыккуспо нуналаз, Ижкарын Калыкъёслэн эшъяськон юртазы «Уроки родного языка» фестиваль-практикум ортчоз. Мылкыд карисьёс элькунын улӥсь калыкъёслэн анай кылъёсынызы тодматскыны быгатозы. Со сярысь ужъюртлэн пресс-службаез ивортӥз. Ужрад улсын  12 кылъёсъя 36 пичи урокъёс радъяськозы  Фестивалез 14 часын усьтозы. Удмурт, ӟуч, бигер, пор, бесерман но иврит кылъёсъя урокъёс 14 час 30 минутэ, 16 часын но 18 час 30 минутэ ортчозы. Армян, азербайджан, узбек, чуваш, корей но грек кылъёсын тодматскыны 16 час 30 минутэ но 18 часын луоз. Урокъёсы пыриськон понна гожтӥськыны кулэ. Тодэ вайытом, дунне вылысь куд-ог кылъёс сярысь тунсыко но паймымон фактъёсты азьвыл дасям материалысьтымы тодыны быгатоды. Тегъёс: йӧскалыклулчеберет Мерлык Калыкъёслэнэшъяськонюртсы Ижкар Удмуртия праздникъёс  